
Okresný súd Galanta 14T/11/2025 2325010145 26. 03. 2025 JUDr. Simona Štanglovičová ECLI:SK:OSGA:2025:2325010145.2
ROZSUDOK V MENE SLOVENSKEJ REPUBLIKY Okresný súd Galanta samosudkyňou JUDr. Simonou Štanglovičovou v trestnej veci obvineného A. B. a spol., pre pokračovací zločin prevádzačstva podľa § 356 Trestného zákona spolupáchateľstvom podľa § 20 Trestného zákona, o návrhu na schválenie dohody o vine a treste na verejnom zasadnutí konanom v Galante dňa 26.03.2025, , takto rozhodol: Podľa § 334 odsek 1, odsek 4 Trestného poriadku súd s c h v a ľ u j e dohodu o vine a treste zo dňa 06.02.2025, uzavretú medzi prokurátorom Okresnej prokuratúry v Galante a obvineným v nasledovnom znení: Obvinený A. B., narodený XX.XX.XXXX v C., trvale bytom D. A. XXX, sa
uznáva
za
vinného, že:
obvinení A. B. a E. F. G. po predchádzajúcej vzájomnej dohode minimálne odo dňa 01.01.2015 až do mesiaca máj roku 2017 vytvorili a ovládali sieť obchodných spoločností na území Slovenskej republiky, ako i v Maďarskej republike a Rumunskej republike, konkrétne spoločnosti, - Largo SK s.r.o., IČO: 45889007, s registrovaným sídlom od 09.01.2015 do 28.04.2017 na adrese A. H. I. XXX, J., od 29.04.2017 do 02.06.2017 na adrese J. XX, K., ktorá 03.06.2017 zanikla zlúčením so spoločnosťou MERABA, spol. s r. o., IČO: 36 732 931, s registrovaným sídlom Sedmokrásková 1845/6, Bratislava, - PSZ - Largo RO, Kft., so sídlom Veres Péter 51, Maďarsko, DIČ: 25552944-2-42, - SZASZ ARA JOBS, SRL, so sídlom Strada Salciel 192, Judet Murec 24728, Rumunsko, IČO: 126-1561-2016, - LARGO HUNGARY, Kft., sídlom G. L. XX, XXXX K., A. M., pričom v rámci týchto spoločnosti pôsobili istú dobu ako konatelia, konkrétne obvinený A. B. v spoločnosti Largo SK s. r. o. v období od 02.01.2011 do 12.01.2015, v spoločnosti LARGO HUNGARY Kft. v období od 09.07.2015 do 26.05.2016, obvinená E. F. G. v spoločnosti Largo SK s. r. o. od 13.01.2015 do 28.04.2017, následne tieto spoločnosti prepísali na tzv. biele kone, ktoré sa stali štatutárnym orgánom týchto spoločností, avšak v skutočnosti stále konali a vystupovali v mene týchto spoločností obaja obvinení, ktorí mali prístup k účtom týchto spoločností, pečiatkam týchto spoločností, za tým účelom, aby mohli organizovať výkon nelegálnej práce občanov najmä Srbskej republiky a iných štátov mimo územia Európskej únie, či mimo územia členských štátov Dohody o Európskom hospodárskom priestore, na území Slovenskej republiky, najmä v okrese Galanta, pričom v mene týchto spoločností získavali v Srbskej republike záujemcov o platenú prácu na území Slovenskej republiky, týchto nechávali doviesť autobusmi na územie Slovenskej republiky na základe sprostredkovania a náboru práce občanov tretích
krajín zväčša spoločnosťou Largo plus personal consulting, doo, Srbská republika, ktorá spoločnosť vystupovala ako sprostredkovateľ práce, na základe biometrických pasov, keď využívali výnimku z vízovej povinnosti oprávňujúcu občanov tretích krajín vstúpiť na územie Slovenskej republiky a zotrvať na ňom maximálne 90 dní v priebehu 180 dní, následne ich fiktívne zamestnali v spoločnostiach LARGO HUNGARY, Kft., PSZ - Largo RO, Kft., sídliacich na území Maďarskej republiky a SZASZ ARA JOBS, SRL, sídliacej na území Rumunska, tak, že im buď v sídle spoločnosti Largo SK s.r.o., v Galante, alebo priamo vo výrobnom závode, kde mali byť zamestnaní, dali na podpis fiktívne pracovné zmluvy, následne sprostredkovávali na základe vytvorených dohôd o spolupráci a objednávok na dodanie osôb na výkon práce do výrobných závodov tieto osoby, pričom v skutočnosti však tieto osoby neprihlásili do príslušných sociálnych či zdravotných poisťovní, neplnili za ne žiadne daňové ani odvodové povinnosti, a to ani na území Slovenskej republiky, ani na území Maďarskej republiky, Rumunska, či v inej krajine, pracovné zmluvy slúžili výlučne len formálne za účelom sťaženia odhalenia nelegálneho zamestnávania, oficiálne pred vstupom na územie Slovenskej republiky tieto osoby nepracovali v spoločnostiach, ktoré ich mali vyslať za prácou mimo územia štátu svojho sídla (Maďarskej republiky, Rumunska), ako ani na území iných členských štátov EÚ, nemali vydané potrebné pracovné povolenia, ani prechodné pobyty za účelom zamestnania, čím umožnili nelegálne sa zamestnať najmenej 180 fyzickým osobám, pričom - v mene spoločnosti LARGO HUNGARY, Kft. v období od 01.01.2015 do mája roku 2017, prostredníctvom spoločnosti Largo SK s.r.o., vytvorili dodatky k fiktívnym pracovným zmluvám, na základe ktorých boli občania Srbskej republiky vyslaní do konečných závodov na území Slovenskej republiky, najmä do spoločnosti SAMSUNG Electronics Slovakia s.r.o., IČO: 36249564, sídlo Hviezdoslavova č. 807, Galanta a spoločnosti FINE DNC Slovakia, s.r.o., IČO: 36 770 591, so sídlom Voderady 398, Voderady, čím takto umožnili nedovolene sa zamestnať najmenej 4 občanom tretích krajín pôvodom najmä zo Srbska: N. B., O. G., D. P., E. Q., podľa protokolu Inšpektorátu práce Trnava č. ITA-100-53-1.2/P-A24/28-17, vo výrobnom závode spol. FINE DNC Slovakia, s.r.o. a ďalším najmenej 7 občanom tretích krajín pôvodom najmä zo Srbska: R. S., K. E., A. G., C. Q., T. D., O. K., M. B., podľa protokolu Inšpektorátu práce Trnava č. ITA-82-4-1.2/P-A24/28-17, vo výrobnom závode spol. SAMSUNG Electronics Slovakia s.r.o., pričom za dodanie doposiaľ neustáleného počtu takýchto nelegálnych pracovníkov, najmenej však 7 stotožnených občanov pôvodom zo Srbska, obdržali od spoločnosti SAMSUNG Electronics Slovakia s.r.o. sumu vo výške 5.597.613,32 EUR, a najmenej 4 stotožnených občanov pôvodom zo Srbska doposiaľ nezistenú sumu od spoločnosti FINE DNC Slovakia, s.r.o., - v mene spoločnosti PSZ - Largo RO, Kft. najmenej od júla roku 2016 do mája roku 2017, na základe fiktívnej Dohody o dočasnom vyslaní zamestnanca, za účelom poskytovania služieb na území členského štátu Európskej únie, v postavení vysielajúceho zamestnávateľa, uzavretej s obchodným subjektom Inteva Products Slovakia spol., s.r.o., IČO: 35928158 (názov spoločnosti platný do 08.08.2019), so sídlom Automobilový priemyselný park Hala A 1006, 900 55 Lozorno, v postavení prijímajúceho zamestnávateľa, podpísanej dňa 28.06.2016 v Budapešti, predmetom ktorej bolo poskytovanie určených výrobných a montážnych služieb vysielajúcim zamestnávateľom za cenu služby v sume 9,55 EUR za hodinu, sprostredkovali v období najmenej od mesiacov júl 2016 - november 2016, aj na základe uzavretých fiktívnych pracovných zmlúv medzi vysielajúcim zamestnávateľom a vyslaným zamestnancom, výkon prác najmenej 10 občanov tretích krajín pôvodom najmä zo Srbska: P. B., Q. U., J. J., K. E., B. O., D. J., N. K., O. P., A. V., A. A., v celkovom počte 149 občanov tretích krajín pôvodom zo Srbska (podľa menného zoznamu od spol. Golde Lozorno spol. s r. o. do 08.08.2019 vedenej ako Inteva Products Slovakia spol.) do výrobného závodu Inteva Products Slovakia spol., s.r.o., kde na základe takto vytvoreného mechanizmu zamestnania sa na území Slovenska vykonávali sprostredkovaní zamestnanci fyzickú prácu, pričom za uvedené dodanie takýchto pracovníkov im bola zaslaná suma minimálne vo výške 429.057,64 EUR, - v mene spoločnosti SZASZ ARA JOBS, SRL, na základe bližšie nešpecifikovanej zmluvy o sprostredkovaní zamestnanca uzavretej medzi obchodným subjektom SZASZ ARA JOBS, SRL a ďalšími obchodnými spoločnosťami a mechanizmom uzavretia fiktívnej pracovnej zmluvy medzi zamestnancom - občanom tretej krajiny a spoločnosťou SZASZ ARA JOBS, SRL, spísanej v rumunskom jazyku s dodatkom k pracovnej zmluve s lokalizáciou výkonu prác v konečnom závode JASPLASTIKSK spol. s.r.o., so sídlom Matúškovo č. 913 Matúškovo (do 14.07.2017 so sídlom SNP 997/18, Galanta) a SAMSUNG Electronics Slovakia s.r.o., IČO: 36249564, sídlo Hviezdoslavova č. 807, Galanta, sprostredkovali v období najmenej od januára 2017 až do mája 2017 výkon prác najmenej 31 občanov
pôvodom zo Srbska: E. M., W. T., J. X., B. V., B. B., G. H., D. A., B. A., G. B., W. N., K. K., D. A., O., D., B. U., B. U., A. O., N. B., O. G., N. A., N. Y., A. A., M. N., D. A., G. M., O. J., E. M., K. P., B. Q., Q. B., B. D., N. D. ako aj ďalších v doposiaľ neurčenom počte, pričom na základe takto vytvoreného mechanizmu zamestnania sa na území Slovenskej republiky vykonávali sprostredkovaní zamestnanci fyzickú prácu, pričom za uvedené dodanie takýchto pracovníkov im bola zaslaná suma najmenej vo výške 682.278,07 EUR za dodanie zamestnancov do spol. SAMSUNG Electronics Slovakia s.r.o., a suma najmenej vo výške 60.443,40 € za dodanie zamestnancov do spol. JASPLASTIK-SK spol. s r.o., teda v rozpore s právnym poriadkom Slovenskej republiky a Európskej únie, najmä v rozpore s ustanoveniami § 23 zákona č. 404/2011 Z. z. v znení neskorších predpisov o pobyte cudzincov a o zmene a doplnení niektorých zákonov v znení neskorších predpisov a § 21, § 2lb, § 22, § 23 a zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, osobitne simuláciou inštitútu vyslania uvedeného v § 23a ods. 1 písm. w) zákona č. 5/2004 Z. z. umožnili občanom tretej krajiny - najmä občanom Srbska, nedovolene sa zamestnať na území Slovenskej republiky, čím získali neoprávnený prospech v sume minimálne 6.769.392,43 eur, teda: - spoločným konaním v úmysle získať pre seba priamo či nepriamo finančnú výhodu, osobe, ktorá nie je občanom Slovenskej republiky alebo občanom iného členského štátu Európskej únie alebo občanom zmluvného štátu Dohody o Európskom hospodárskom priestore, alebo nemá trvalý pobyt na ich území, umožnil a pomáhal zotrvať a nedovolene sa zamestnať na území Slovenskej republiky, čím
spáchal:
pokračovací zločin prevádzačstva podľa § 356 Trestného zákona účinného od 06.08.2024 (ďalej len Trestný zákon) spolupáchateľstvom podľa § 20 Trestného zákona. Za
to
mu
súd
ukladá :
Podľa § 356 Trestného zákona účinného od 06.08.2024 (ďalej len Trestný zákon), v spojení s § 36 písmeno l), § 38 odsek 2, § 56 odsek 1, odsek 3 Trestného zákona peňažný trest vo výške 20.000,eur (dvadsaťtisíc eur). Podľa § 57 odsek 3 Trestného zákona pre prípad, že by výkon peňažného trestu mohol byť úmyselne zmarený, náhradný trest odňatia slobody vo výmere 2 (dva) roky. Podľa § 60 odsek 1 písmeno a) Trestného zákona trest prepadnutia vecí: - 1 ks. notebook zn. ASUS, malý o rozmeroch 22x17, čiernej farby, 900 AX-BLK018X, SN: A60AAS069852, VN:4560, - 1 ks. notebook zn. ASUS, malý o rozmeroch 22x17, čiernej farby, 900 AX-BLK018X, SN: A60AAS0698 (ostatok nečitateľný), VN:3272, - 1 ks. notebook zn. ASUS, čiernej farby, Canoc: J981407407, check number 7160, MB Ver.: K75VJ. Podľa § 60 odsek 5 Trestného zákona vlastníkom prepadnutých vecí sa stáva štát. odôvodnenie: Prokurátor Okresnej prokuratúry Galanta podal dňa 06.02.2025 na Okresný súd Galanta návrh na schválenie dohody o vine a treste vo veci obvineného A. B., narodeného: XX.XX.XXXX, ktorý sa mal dopustiť pokračovacieho zločinu prevádzačstva podľa § 356 Trestného zákona spolupáchateľstvom podľa § 20 Trestného zákona. Prokurátor uzatvoril s obvineným dňa 06.02.2025 dohodu o vine a treste na základe toho, že sa obvinený priznal v celom rozsahu k spáchanému trestnému činu, priznal svoju vinu a súhlasil s navrhnutým
peňažným trestom vo výške 20.000,- eur a náhradným trestom odňatia slobody vo výmere 2 roky a trest prepadnutia vecí: 1 ks. notebook zn. ASUS, malý o rozmeroch 22x17, čiernej farby, 900 AX-BLK018X, SN: A60AAS069852, VN:4560, 1 ks. notebook zn. ASUS, malý o rozmeroch 22x17, čiernej farby, 900 AX-BLK018X, SN: A60AAS0698 (ostatok nečitateľný), VN:3272, a 1 ks. notebook zn. ASUS, čiernej farby, Canoc: J981407407, check number 7160, MB Ver.: K75VJ. Na základe vyššie uvedeného návrhu prokurátora na schválenie dohody o vine a treste, súd na verejnom zasadnutí oboznámil obvineného opätovne s týmto návrhom. Obvinený sa vyjadril, že porozumel konaniu o dohode o vine a treste ako i samotnému obsahu dohody, na základe čoho mu boli položené otázky podľa § 333 odsek 3 Trestného poriadku. Podľa § 333 odsek 3 písmeno a) Trestného poriadku súd zisťoval, či obvinený rozumel návrhu na dohodu o vine a treste, na čo odpovedal „Áno“. Podľa § 333 odsek 3 písmeno b) Trestného poriadku súd zisťoval, či obvinený súhlasí, aby sa jej trestná vec prejednala touto skrátenou formou, čím sa vzdáva práva na verejný súdny proces, na čo odpovedal „Áno“. Podľa § 333 odsek 3 písmeno c) Trestného poriadku súd zisťoval, či obvinený rozumie, čo tvorí podstatu skutku, ktorý sa jej kladie za vinu, na to odpovedal „Áno“. Podľa § 333 odsek 3 písmeno d) Trestného poriadku súd zisťoval, či bol obvinený poučený o svojich právach, najmä o práve na obhajobu, či mu bola daná možnosť na slobodnú voľbu obhajcu a či sa s obhajcom mohol radiť na spôsobe obhajoby, na to odpovedal „Áno“. Podľa § 333 odsek 3 písmeno e) Trestného poriadku súd zisťoval, či obvinený rozumel podstate konania o návrhu na dohodu o vine a treste, na to odpovedal „Áno“. Podľa § 333 odsek 3 písmeno f) Trestného poriadku súd zisťoval, či obvinený rozumie právnej kvalifikácii skutku ako trestného činu zločin prevádzačstva podľa § 356 Trestného zákona, na to odpovedal „Áno“. Podľa § 333 odsek 3 písmeno g) Trestného poriadku súd zisťoval, či obvinený bol oboznámený s trestnými sadzbami, ktoré zákon ustanovuje za trestný čin kladený jemu za vinu, že za zločin prevádzačstva podľa § 356 Trestného zákona, je možné potrestať páchateľa trestom odňatia slobody na 2 roky až na 8 rokov, na čo odpovedal „Áno“. Podľa § 333 odsek 3 písmeno h) Trestného poriadku súd zisťoval, či sa dobrovoľne priznal a uznal vinu za spáchaný skutok, ktorý sa v návrhu dohody o vine a treste kvalifikuje ako - zločin prevádzačstva podľa § 356 Trestného zákona, na čo odpovedal „Áno“. Podľa § 333 odsek 3 písmeno i) Trestného poriadku súd zisťoval, či obvinený súhlasí s navrhovaným trestom, trest prijíma a v stanovených lehotách sa podriadi výkonu trestu– v jeho prípade s peňažným trestom vo výške 20.000,- eur a náhradným trestom odňatia slobody vo výmere 2 roky a trestu prepadnutia vecí-1 ks. notebook zn. ASUS, malý o rozmeroch 22x17, čiernej farby, 900 AX-BLK018X, SN: A60AAS069852, VN:4560, 1 ks. notebook zn. ASUS, malý o rozmeroch 22x17, čiernej farby, 900 AX-BLK018X, SN: A60AAS0698 (ostatok nečitateľný), VN:3272, a 1 ks. notebook zn. ASUS, čiernej farby, Canoc: J981407407, check number 7160, MB Ver.: K75VJ.., na čo odpovedal „Áno“. Podľa § 333 odsek 3 písmeno j) Trestného poriadku súd zisťoval, či si obvinený uvedomuje, že ak súd príjme návrh na dohodu o vine a treste a vynesie rozsudok, ktorý nadobudne právoplatnosť vyhlásením, nebude možné proti tomuto rozsudku podať odvolanie, na čo odpovedal „Áno“. Obvinený A. B. na všetky súdom položené otázky odpovedal zrozumiteľne, určito, slobodne a vážne „áno“. Podľa § 334 odsek 1 Trestného poriadku súd môže rozhodovať len o skutku, jeho právnej kvalifikácii, primeranosti trestu, ochrannom opatrení vo vzťahu k obvinenému, ako aj o výroku o náhrade škody v rozsahu uvedenom v návrhu na dohodu o vine a treste, ak obvinený na všetky otázky odpovedal „áno“.
Vzhľadom na to, že predložená dohoda o vine a treste v navrhnutom znení nie je zrejme neprimeraná a je aj spravodlivá, pričom obvinený na všetky otázky položené mu podľa § 333 odsek 3 písmeno a) až písmeno j) Trestného poriadku odpovedal „áno“, súd predloženú dohodu o vine a treste schválil a potvrdil ju rozhodnutím, ktoré je uvedené vo výroku tohto rozsudku. Poučenie: Proti tomuto rozsudku nie je prípustné odvolanie ani dovolanie, okrem dovolania podľa § 371 odsek 1 písmeno c) alebo § 371 odsek 2 druhá veta Trestného poriadku. Rozsudok nadobudne právoplatnosť vyhlásením (§ 334 odsek 4, odsek 5 Trestného poriadku).

